CELEX: 32014R0506
Language: lt
Date: 2014-05-15 00:00:00
Title: 2014 m. gegužės 15 d. Komisijos reglamentas (ES) Nr. 506/2014, kuriuo dėl etilo lauroilarginato, naudojamo kaip konservanto tam tikruose termiškai apdorotuose mėsos gaminiuose, iš dalies keičiamas Europos Parlamento ir Tarybos reglamento (EB) Nr. 1333/2008 II priedas ir Komisijos reglamento (ES) Nr. 231/2012 priedas  Tekstas svarbus EEE

16.5.2014   
            
            
               LT
            
            
               Europos Sąjungos oficialusis leidinys
            
            
               L 145/35
            
         KOMISIJOS REGLAMENTAS (ES) Nr. 506/2014
   2014 m. gegužės 15 d.
   kuriuo dėl etilo lauroilarginato, naudojamo kaip konservanto tam tikruose termiškai apdorotuose mėsos gaminiuose, iš dalies keičiamas Europos Parlamento ir Tarybos reglamento (EB) Nr. 1333/2008 II priedas ir Komisijos reglamento (ES) Nr. 231/2012 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį, 14 straipsnį ir 30 straipsnio 5 dalį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leistinų naudoti maisto produktuose, sąrašas ir jų naudojimo sąlygos;
            
         
               (2)
            
            
               Komisijos reglamente (ES) Nr. 231/2012 (3) nustatytos maisto priedų, išvardytų Reglamento (EB) Nr. 1333/2008 II ir III prieduose, specifikacijos;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalyje nurodytą bendrą procedūrą Sąjungos sąrašas ir specifikacijos gali būti atnaujinti Komisijos iniciatyva arba gavus prašymą;
            
         
               (4)
            
            
               2006 m. gegužės 5 d. pateiktas prašymas dėl leidimo naudoti etilo lauroilarginatą kaip konservantą kelių kategorijų maisto produktuose. Apie prašymą pranešta valstybėms narėms pagal Reglamento (EB) Nr. 1331/2008 4 straipsnį;
            
         
               (5)
            
            
               2007 m. balandžio mėn. Europos maisto saugos tarnyba (toliau – Tarnyba) įvertino etilo lauroilarginato saugą jį naudojant kaip maisto produktų konservantą ir nustatė, kad leistina paros dozė (LPD) yra 0,5 mg/kg kūno svorio (4). Remiantis atsargiausiais šios cheminės medžiagos poveikio suaugusiesiems ir vaikams skaičiavimais, tikėtina, kad suvartojus kelių kategorijų maisto produktams siūlomą didžiausią kiekį LPD būtų viršyta;
            
         
               (6)
            
            
               remdamasis šiomis išvadomis pareiškėjas peržiūrėjo medžiagos paskirtį ir naudojamą kiekį ir paprašė leidimo ją naudoti termiškai apdorotuose mėsos gaminiuose. 2013 m. liepos mėn. Tarnyba paskelbė pranešimą apie patikslintą etilo lauroilarginato poveikio vertinimą, pagrįstą peržiūrėta naudojimo paskirtimi (naudojamas kaip maisto priedas) (5) ir padarė išvadą, kad visų gyventojų grupių vartojamas kiekis mažesnis nei leistina 0,5 mg/kg kūno svorio paros dozė;
            
         
               (7)
            
            
               termiškai apdorotuose mėsos gaminiuose etilo lauroilarginatas naudojamas kaip konservantas dėl technologinio poreikio, siekiant pagerinti šių maisto produktų mikrobiologinę kokybę, įskaitant kenksmingų mikroorganizmų, pavyzdžiui, Listeria monocytogenes, augimo ribojimą. Termiškai apdorotuose mėsos gaminiuose naudojamas etilo lauroilarginatas padės užtikrinti gaminių kokybę ir saugą, todėl tikslinga leisti jį naudoti termiškai apdorotuose mėsos gaminiuose ir šiam maisto priedui priskirti numerį E 243;
            
         
               (8)
            
            
               etilo lauroilarginatą (E 243) pirmą kartą įtraukus į Reglamento (EB) Nr. 1333/2008 II priede nustatytą Sąjungos maisto priedų sąrašą jo specifikacijos turėtų būti įrašytos į Reglamentą (ES) Nr. 231/2012;
            
         
               (9)
            
            
               todėl reglamentai (EB) Nr. 1333/2008 ir (ES) Nr. 231/2012 turėtų būti atitinkamai iš dalies pakeisti;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento I priedą.
   2 straipsnis
   Reglamento (ES) Nr. 231/2012 priedas iš dalies keičiamas pagal šio reglamento II priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
   
      (4)  EFSA leidinys (2007) 511, p. 1.
   
      (5)  EFSA leidinys (2013 m.); 11(6):3294.
   
      I PRIEDAS
      Reglamento (EB) Nr. 1333/2008 II priedas iš dalies keičiamas taip:
      
                  1.
               
               
                  B dalyje 3 punkte „Maisto priedai, išskyrus dažiklius ir saldiklius“ po įrašo „E 242 Dimetildikarbonatas“, įterpiamas toks naujas įrašas:
                  
                              „E 243
                           
                           
                              Etilo lauroilarginatas“
                           
                        
            
                  2.
               
               
                  E dalyje, maisto kategorijoje 08.2.2 „Termiškai apdorota perdirbta mėsa“ įterpiamas toks naujas įrašas:
                  
                               
                           
                           
                              „E 243
                           
                           
                              Etilo lauroilarginatas
                           
                           
                              160
                           
                           
                               
                           
                           
                              Išskyrus emulsintas dešras, rūkytas dešras ir kepenų pastą“
                           
                        
            
   
      II PRIEDAS
      Reglamento (ES) Nr. 231/2012 priede po E 242 maisto priedo specifikacijų įterpiamas toks naujas įrašas:
      
         
            „E 243 ETILO LAUROILARGINATAS
         
         
                     
                        Sinonimai
                     
                  
                  
                     Lauro arginato etilo esteris; lauramido arginino etilo esteris; etil-Να-lauroil-L-arginato·HCl; LAE;
                  
               
                     
                        Apibrėžtis
                     
                  
                  
                     Etilo lauroilarginatas sintetinamas esterinant argininą su etanoliu, po to esteriui reaguojant su lauroilo chloridu. Gautas etilo lauroilarginatas regeneruojamas į hidrochlorido druską, kuri filtruojama ir džiovinama.
                  
               
                     ELINCS
                  
                  
                     434–630–6
                  
               
                     Cheminis pavadinimas
                  
                  
                     Etil-Να-dodekanoil-L-arginato·HCl
                  
               
                     Cheminė formulė
                  
                  
                     C20H41N4O3Cl
                  
               
                     Santykinė molekulinė masė
                  
                  
                     421,02
                  
               
                     Analizės duomenys
                  
                  
                     Ne mažiau kaip 85 % ir ne daugiau kaip 95 %
                  
               
                     
                        Apibūdinimas
                     
                  
                  
                     Balti milteliai
                  
               
                     
                        Identifikavimas
                     
                  
                  
                      
                  
               
                     Tirpumas
                  
                  
                     Gerai tirpsta vandenyje, etanolyje, propileno glikolyje ir glicerolyje
                  
               
                     
                        Grynumas
                     
                  
                  
                      
                  
               
                     Να-lauroil-L-argininas
                  
                  
                     Ne daugiau kaip 3 %
                  
               
                     Lauro rūgštis
                  
                  
                     Ne daugiau kaip 5 %
                  
               
                     Etilo lauratas
                  
                  
                     Ne daugiau kaip 3 %
                  
               
                     L-arginino·HCl
                  
                  
                     Ne daugiau kaip 1 %
                  
               
                     Etilo arginato·2HCl
                  
                  
                     Ne daugiau kaip 1 %
                  
               
                     Švinas
                  
                  
                     Ne daugiau kaip 1 mg/kg
                  
               
                     Arsenas
                  
                  
                     Ne daugiau kaip 3 mg/kg
                  
               
                     Kadmis
                  
                  
                     Ne daugiau kaip 1 mg/kg
                  
               
                     Gyvsidabris
                  
                  
                     Ne daugiau kaip 1 mg/kg“